За сезон 1974, Емерсон Фитипалди се присъедини към отбора, чийто спонсор бе променен от Yardley of London на Марлборо за разлика от Майк Хейлууд, чийто болид бе с цветовете на предишния спонсор. Хълм постигна победа в първия старт за сезона в Аржентина, докато Фитипалди постигна три. Бразилецът спечели титлата при пилотите в оспорвана борба с Клей Регацони (с Ферари) и Шектър (с Тирел) на последното състезание в Уоткинс Глен. Макларън завършиха сезона първи със 73 точки, благодарение не само на резултатите на Емерсон, но и на Хълм и Хейлууд, чиято състезателна кариера бе преустановена след тежък инцидент на англичанина в Нюрбургринг.